## РАЗДЕЛ V

**КРИТЕРИИ ЗА ВЪЗЛАГАНЕ НА ОБЩЕСТВЕНАТА ПОРЪЧКА.**

**МЕТОДИКА ЗА ОЦЕНКА НА ОФЕРТАТА**

**1.** **Критерият за възлагане на обществената поръчка** е „икономически най -изгодната оферта“, и съгласно чл. 70, ал. 2, т. 3 от ЗОП отразява оптимално съотношение качество/цена.

На оценка подлежи всяко предложение на допуснат участник, отговарящо на изискванията на Възложителя.

Класирането на допуснатите до участие оферти се извършва на база на получената за всяка оферта „Комплексна оценка”, като сума от оценките по определените в Методиката за оценка на офертите показатели.

**2.Методика за определяне на комплексната оценка на офертите**

* 1. Показатели за оценка на офертите са следните:

**Показател П1**– Техническо предложение на участника – максимален брой точки: **60 т.**

**Показател П2**– Ценово предложение на участника – максимален брой точки: **40 т.**

* 1. Показател П1:

Оценката по показателя се изчислява на база предложените от участника в Концепцията му за гаранционна поддръжка и отстраняване на възникнала повреда, подпоказатели:

|  |  |
| --- | --- |
| Подпоказатели | Максимален брой точки |
| А - Продължителност на гаранционното обслужване | 30 т. |
| В - Време за отстраняване на възникнала повреда | 30 т. |

**2.2.1.** Оценката по Подпоказателя А ще се изчислява по следната формула:

**Пn1А = Ai / Amax x 30** , където:

A max - Предложената най-голяма продължителност на гаранционното обслужване, в месеци, от всички оферти, допуснати до оценка на техническата оферта и класиране;

Ai – Предложението на конкретния участник от *i* –тата оферта.

Пn1 А – Броят на точките на конкретния участник в процедурата по подпоказател А

Оценката по този показател ще се изчисли, като се сумират предложените от участника гаранционни срокове на всеки един компонент от техническата спецификация. Сборът се извършва от участника и се попълва в Образец № 2 Техническо предложение. На оценка ще подлежат само оферираните гаранционни срокове за хардуерното и софтуерно оборудване **без** заложените в техническата спецификация консумативи (клавиатури, мишки, чанти за лаптопи, разклонители, магнитна дъска за писане, екран и т.н.), както и **без** тези позиции, за които е отбелязано в Таблицата за техническо съответствие с минималните изисквания на Възложителя, инкорпорирана в Образец № 2, че Възложителят не изисква гаранционно обслужване.

Минималният гаранционен срок на всеки един компонент поотделно е посочен в т.7 от техническата спецификация. Участниците следва да оферират максимален гаранционен срок на компонент до 5 години или 60 месеца, доколкото същият е възприет от Възложителя за реален.

Участникът оферирал продължителност на гаранционния срок над 5 години или 60 месеца ще бъде отстранен от участие.

**2.2.2.** Оценката по подпоказател В се формира от сбора на следните под-подпоказатели:

В 1 - срок за отстраняване на възникнала повреда на хардуерното оборудване, имащ тежест 10 т. и

В 2 – срок за отстраняване на възникнала повреда на сървъра, имащ тежест 20 т.

Оценката по Подпоказателя В 1 (срок за отстраняване на възникнала повреда на хардуерното оборудване ) ще се изчислява по следната формула:

**Пn1в1 = В1min / В1i x 10 , където:**

В 1 min - Предложеното най-кратко време за отстраняване на възникнала повреда, в работни дни, от всички оферти, допуснати до оценка на техническата оферта;

В1i – Предложение от конкретния участник от *i* –тата оферта

Пn1 в1 – Броят на точките на конкретния участник в процедурата по под -подпоказател В 1.

Участникът следва да предложи срок за отстраняване на повреди за всеки артикул поотделно. Оферираният срок за отстраняване на повреда на хардуерното оборудване следва да е в работни дни и да е в диапазон от 2 (два) до 14 (четиринадесет) работни дни, доколкото този период е възприет от Възложителя за реален. Предложението се описва в таблицата инкорпорирана в образец № 2”Техническо предложение”. В таблицата се посочват артикулът и оферираният срок. Така предложените срокове се сумират от участника и полученият сбор подлежи на оценка по формулата посочена по-горе. Оценката по този под-подпоказател ще се формира на база сбор от предложените за всеки отделен артикул срокове за отстраняване на повреди, който срок започва да тече от регистриране на уведомлението от страна на Възложителя до Изпълнителя във връзка с възникнали проблеми. Срокът за отстраняване на възникнала повреда следва да бъде предложен в работни дни. На оценка ще подлежат само оферираният срок за отстраняване на възникнала повреда за хардуерното оборудване без заложените в техническата спецификация съпътстващи софтуерни продукти и консумативи (клавиатури, мишки, чанти за лаптопи, разклонители, магнитна дъска за писане, екран и т.н.), както и **без** тези позиции, за които е отбелязано в Таблицата за техническо съответствие с минималните изисквания на Възложителя, инкорпорирана в Образец № 2 „Техническо предложение”, че Възложителят не изисква гаранционно обслужване.

Участникът, оферирал срок за отстраняване на повреда за хардуерното оборудване под 2 (два) работни дни или над 14 (четиринадесет) работни дни, както и участник, който не е сумирал сроковете или направеният сбор е грешен, ще бъде отстранен от участие.

**2.2.3.** Оценката по Подпоказателя В 2 (срок за отстраняване на възникнала повреда на сървър ) ще се изчислява по следната формула:

**Пn1в2 = В2min / В2i x 20 , където:**

В 2 min - Предложеното най-кратко време за отстраняване на възникнала повреда в часове от всички оферти допуснати до оценка на техническите предложения;

В2i – Предложение от конкретния участник от *i* –тата оферта;

Пn1 в2 – Броят на точките на конкретния участник в процедурата по под-подпоказател В2.

Участниците следва да оферират срок за отстраняване на повреда на сървъра в диапазон от 24 (двадесет и четири) до 48 (четиридесет и осем часа), доколкото този период е възприет от Възложителя за реален.

Участникът, оферирал срок за отстраняване на повреда на сървъра под 24 (двадесет и четири) часа или над 48 (четиридесет и осем часа), ще бъде отстранен от участие.

Оценката по подпоказател В ще се изчислява по следния начин:

**Пn1B = Пn1в1 + Пn1 в2** , където:

Пn1B – Броят на точките на конкретния участник в процедурата по подпоказател B;

Броят на точките на конкретния участник в процедурата по под - подпоказател В1;

Пn1 в2 – Броят на точките на конкретния участник в процедурата по под-подпоказател В2.

**2.2.4. Оценката по Показателя П1 ще се изчислява по следната формула:**

**Пn1 = Пn1А + Пn1B,** където

Пn1 - Броят на точките на конкретния участник в процедурата по Показател П1

Пn1А – Броят на точките на конкретния участник в процедурата по подпоказател А

Пn1B – Броят на точките на конкретния участник в процедурата по подпоказател B

* 1. Показател П2:

Оценката по показателя ще се изчислява на база предложената от участниците обща цена за изпълнение, по следната формула:

**Пn2= Bmin / Bi x 40**, където:

B min – най-ниската предложена цена, в лева, от всички оферти, допуснати до оценка на ценова оферта и класиране;

B i – цената, предложена от конкретен участник, от *i–*татаоферта

Пn2 – Броят на точките на конкретния участник в процедурата по показател П2

* 1. **Определяне на комплексната оценка:**

Комплексната оценка на офертата на участник (КО) се изчислява в точки, по следната формула:

**КО = П1+ П2**

Максималният брой точки, които могат да бъдат присъдени на участник, е 100 точки.

**На първо място се класира участникът, получил най-висока комплексна оценка.**

В процеса на оценяването, всички получени резултати, вследствие на аритметичните изчисления ще се закръглят до втория знак, след десетичната запетая.

В случай че комисията установи допуснати аритметични грешки в ценовите предложения на участниците, същите ще бъдат предложени за отстраняване от процедурата.

В случай че цифрата след втория знак след десетичната запетая е от 0 до 4 (включително), вторият знак остава непроменен. В случай, че цифрата след втория знак след десетичната запетая е от 5 до 9 (включително), вторият знак след десетичната запетая, се закръглява към по-голямата цифра.